《秋千怨》
明代·蔡羽

丹楯朱千傍花砌，青丝流苏两头系。
葡萄结束相思带，玉钗斜挽盘龙髻。
对对来寻花下绳，双双去作云间戏。
难销寂寂玉楼情，可惜青青芳草地。
玉楼易断肠，芳草令心乱。
空上秋千架，春愁未曾断。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。